ກອງປະຊຸມເຊື່ອມຊຶມກົດລະບຽບ ຂອງພັກປະຊາຊົນ ປະຕິວັດລາວ ສະໄໝທີ X
ຕອນເຊົ້າຂອງວັນທີ 19 ກັນຍາ 2016 ຢູ່ທີ່ສະໂມສອນ ສມປຊ ໄດ້ຈັດກອງປະຊຸມເຊື່ອມຊຶມບາງເນື້ອໃນ ແລະ ວິທີການຈັດຕັ້ງປະຕິບັດກົດລະບຽບຂອງພັກປະຊາຊົນ ປະຕິວັດລາວ ສະໄໝທີ X ພາຍໃຕ້ການບັນ ຍາຍຂອງ ສະຫາຍ ຮສ ພູວົງ ອຸ່ນຄຳແສນ ຮອງເລຂາຄະນະບໍລິຫານງານພັກ, ຮອງຫົວໜ້າ ສມປຊ, ໃນພິທີດັ່ງກ່າວ ຍັງມີ ຫົວໜ້າ ກົມ, ຫ້ອງການ, ຄະນະວິຊາ, ສູນຂໍ້ມູນຂ່າວສານ, ພະນັກງານ, ຄູ-ອາຈານ ແລະນັກສຶກສາທີ່ເປັນສະມາຊິກພັກເຂົ້າຮ່ວມຢ່າງພ້ອມພຽງ.
ຝຶກອົບຮົມການສິດສອນພາສາອັງກິດ ຫົວຂໍ້ '' ຊຸກຍູ້ໃຫ້ນັກສຶກສາມີສ່ວນຮ່ວມເຂົ້າໃນການຮຽນ''. ໃຫ້ແກ່ ຄູອາຈານ ສະຖາບັນການເມືອງ ແລະກນປົກຄອງແຫ່ງຊາດ ແລະໂຮງຮຽນການເມືອງການປົກຄອງທ້ອງຖິ່ນ ພາກກາງ ແລະພາກໄຕ້
ເພື່ອຍົກສູງຄຸນນະການຮຽນການສອນພາສາຕ່າງປະເທດ ເວົ້າລວມ, ເວົ້າສະເພາະພາສາອັງກິດ ໃຫ້ແກ່ພະນັກງານ, ຄູອາຈານທີ່ສອນຢູ່ບັນດາສະຖາບັນການເມືອງ ແລະການປົກຄອງແຫ່ງຊາດ ຕະຫຼອດຮອດຄູອາຈານຂອງ ໂຮງຮຽນການເມືອງ ແລະການປົກຄອງທ້ອງຖິ່ນ, ສະນັ້ນ, ສະຖາບັນການເມືອງ ແລະການປົກຄອງແຫ່ງຊາດຈຶ່ງໄດ້ອະນຸດມັດໃຫ້ສູນຂໍ້ມູນຂ່າວສານການເມືອງ ແລະການປົກຄອງຈັດຕັ້ງຊຸດຝຶກອົບຮົມ ຫົວຂໍ້ '' ຊຸກຍູ້ໃຫ້ນັກສຶກສາມີສ່ວນຮ່ວມເຂົ້າໃນການຮຽນ'' ຂຶ້ນທີ່ໂຮງຮຽນການເມືອງການປົກຄອງແຂວງ ບໍລິຄຳໄຊ ເຊິ່ງມີຄູອາຈານຈາກ ໂຮງຮຽນການເມືອງການປົກຄອງແຂວງພາກກາງ ແລະພາກໄຕ້ ຈຳນວນ 21 ທ່ານ, ຍິງ 5 ທ່ານ.
ກົມຈັດຕັ້ງ ພະນັກງານ ສມປຊ ສຳເລັດບັ້ນຝຶກອົບຮົມ ພະນັກງານ-ລັດຖະກອນໃໝ່
ກົມຈັດຕັ້ງພະນັກງານ ສມປຊ ໄດ້ຈັດພິທີ ການຝຶກອົບຮົມພະນັກງານ-ລັດຖະກອນຂຶ້ນຢູ່ທີ່ຫ້ອງປະຊຸມ ຊັ້ນ 2 (ຕຶກຫ້ອງການ) ພາຍໃຕ້ການເປັນປະທານຂອງ ທ່ານ ຮສ ພູວົງ ອຸ່ນຄຳແສນ ຮອງເລຂາຄະນະບໍລິຫານງານພັກ, ຮອງຫົວໜ້າ ສມປຊ, ມີຫົວໜ້າພະແນກພະນັກງານ-ນະໂຍບາຍ ພ້ອມດ້ວຍນັກສຳມະນາກອນ ເຂົ້າຮ່ວມ 17 ທ່ານ, ຍິງ 7 ທ່ານ.
ກົມຈັດຕັ້ງພະນັກງານ ສມປຊ ສຳເລັດບັ້ນຝຶກອົບຮົມ ຍົກລະດັບຄວາມສາມາດນຳພາ ໃຫ້ພະນັກງານ
ໃນວັນທີ 2 ກັນຍາ 2016 ທີ່ຜ່ານມາ ຢູ່ຕຶກຫ້ອງການ ສມປຊ ກົມຈັດຕັ້ງພະນັກງານ ໄດ້ສຳເລັດບັ້ນໃນການຝຶກອົບຮົມ ຍົກລະດັບຄວາມສາມາດນຳພາ ໃຫ້ພະນັກງານທີ່ມີຕຳແໜ່ງບໍລິຫານຂອງ ສະຖາບັນການເມືອງ ແລະ ການປົກຄອງແຫ່ງຊາດຂຶ້ນ ທີ່ດຳເນີນມາແຕ່ 30 ສິງຫາ-2 ກັນຍາ 2016 ພາຍໃຕ້ການເປັນປະທານຂອງ ທ່ານ ຮສ ພູວົງ ອຸ່ນຄຳແສນ ຮອງເລຂາຄະນະບໍລິຫານງານພັກ, ຮອງຫົວໜ້າ ສມປຊ ແລະ ພະນັກງານ, ຄູ-ອາຈານເຂົ້າຮ່ວມຝຶກອົບຮົມທັງໝົດ 25 ທ່ານ, ຍິງ 8 ທ່ານ.